**ÖSZTÖNDÍJSZERZŐDÉS**

(**továbbiakban: Szerződés**)

amely létrejött egyrészről

**Pro Cultura Urbis Közalapítvány**

(székhelye:1052 Budapest, Városház u. 9-11.

adószáma:

bankszámla száma:

képviseli:Nyáry Krisztián Tamás, kuratóriumi elnök

a továbbiakban: **PCU,**

másrészről

**Név:**

Lakcím:

Születési hely, idő:

Anyja születéskori neve:

TAJ száma:

adóazonosító jel:

Számlavezető pénzintézet neve:

Bankszámla száma:

a továbbiakban: **Ösztöndíjas**

együttesen a továbbiakban **Felek** között az alulírott napon és helyen, az alábbiak szerint.

**ELŐZMÉNYEK**

Budapest Főváros Önkormányzata 2025. évi összevont költségvetéséről szóló 29/2024.(XII.31.) önkormányzati rendeletben a „831402 Pro Cultura Urbis Közalapítvány**”** (a továbbiakban: PCU) cím egyéb működési célú támogatások áht-n kívülre és az EU-nak cím előirányzat terhére összesen **65.000.000.Ft,** azaz **Hatvanötmillió forint**, **vissza nem térítendő működési célú** támogatást nyújt, hogy PCU az alapító okiratában rögzített célja szerint – támogassa a Budapest vonatkozású és tematikájú, Budapest kulturális örökségét gazdagító új értékek létrejöttét.

Budapest Főváros Önkormányzata pénzügyi támogatásával a PCU pályázatot írt ki 2025–2026. évre szóló alkotói ösztöndíjprogramok támogatására (továbbiakban Pályázat).

A pályázattal PCU új **ösztöndíjprogramot indít**, azzal a céllal, hogy a Budapesten élő és alkotó művészeket és alkotókat tizenkét hónapon keresztül támogassa. Akik ezen időszak alatt olyan kulturális produktumot, eseményt, kutatást vagy művészeti tevékenységet valósíthatnak meg, amely Budapest kulturális örökségét gazdagítja, népszerűsíti, elemzi és új értékekkel járul hozzá a főváros kulturális életéhez.

Ösztöndíjas a Pályázatra érvényes pályázati anyagot nyújtott be.

A ........................................ azonosító számon nyilvántartásba vett pályázatot a döntéshozó PCU Kuratóriuma ........................ határozattal nyertes pályázatnak minősítette és döntött arról, hogy az Ösztöndíjast ösztöndíjban részesíti.

Figyelemmel arra, hogy az Ösztöndíjas érvényes és eredményes pályázata alapján ösztöndíjban részesül, Felek az alábbiakról rendelkeznek.

**AZ ÖSZTÖNDÍJ SZERZŐDÉS TÁRGYA**

1. Az Ösztöndíjas vállalja, a ....... nyilvántartású nyertes pályázatának megvalósítását, a pályázati dokumentációban vállaltak szerint (1.sz.melléklet):

**AZ ÖSZTÖNDÍJ MÉRTÉKE ÉS A FOLYÓSÍTÁSÁRA VONATKOZÓ RENDELKEZÉSEK**

1. A jelen Szerződés határozott időtartamra jött létre, hatálya: 2025. november 1 – 2026. november 30.
2. Az ösztöndíjjal érintett támogatási időszak: 2025. november 1 - 2026. október 31-ig tartó 12 hónap.
3. Az ösztöndíj összege: bruttó 3.000.0000 Ft/év. A PCU az ösztöndíjjal érintett időszakra **havi bruttó 250.000 Ft, azaz bruttó Kettőszázötvenezer Ft.**
4. Az ösztöndíj kifizetése átutalással az Ösztöndíjas által megjelölt

XXXXXXX Bank 11111111-11111111-11111111 számú bankszámlára történik.

A bankszámla tulajdonos neve:………

1. Az ösztöndíj folyósításának szabályai:

Az ösztöndíj utalásának megkezdéséhez a Szerződés Felek általi aláírására és az Ösztöndíjas számlavezető pénzintézete által igazolt banki Felhatalmazó levél (2. sz. melléklet) PCU-ba történő beérkezésére van szükség.

1. Az ösztöndíjak utalásának tervezett rendszeressége: havi, időpontja: minden hónap utolsó munkanapja.

Az első ösztöndíj tervezett utalása a 6. pont teljesülését követően 2025. november 28.

Az utolsó ösztöndíj tervezett utalása 2026. október 30.

1. Az ösztöndíj nem minősül adómentes jövedelemnek. A bruttó összegből minden hónapban – a hatályos jogszabályok szerint – a számfejtett nettó összeg kerül kifizetésre.
2. Az Ösztöndíjas haladéktalanul köteles bejelenteni a PCU-nak, ha olyan személyes adatokban következik be változás, amely a jelen Szerződést, illetve az ösztöndíjra való jogosultságot érinti.

**AZ ÖSZTÖNDÍJAS BESZÁMOLÁSI KÖTELEZETTSÉGEI**

1. Az Ösztöndíjas vállalja, hogy az ösztöndíj szerződés időtartama alatt két alkalommal nyilvánosan beszámol a munkájáról. A szerződési időszak elején nyilvánosan prezentálja munkatervét, a szerződési időszak végén pedig prezentációt készít az ösztöndíjas időszak során befejezett munkáról, és azt bemutatja az alábbiak szerint:
	1. A munkatervet 2025. november 17-én, hétfőn kell nyilvánosan prezentálni a PCU-díj átadóján. A prezentációt (pl.: ppt, prezi, vagy egyéb formátumban) Ösztöndíjasnak előzetesen elektronikusan el kell küldeni a PCU részére a díjátadó előtt 5 munkanappal.
	2. Az elért eredményeket Ösztöndíjasnak 2026. novemberében, a PCU-díj 2026. évi átadóján kell prezentálnia. A prezentációt (pl.: ppt, prezi, vagy egyéb formátumban) Ösztöndíjasnak előzetesen elektronikusan el kell küldeni a PCU részére a díjátadó előtt 5 munkanappal.
2. Végbeszámoló készítése:

Ösztöndíjasnak a 10.1 és 10.2. pontban részletezett prezentációk alapján szöveges végbeszámolót (min. 3 oldal) kell készítenie a támogatási időszakban elért eredményekről 2026. november 30-ig.

Amennyiben fizikailag megvalósuló művészeti alkotásról van szó, a végbeszámolóhoz mellékletként csatolni kell min. 3 db, max.10 db, min. 1 MB/db fényképet az elvégzett munkáról, munkafolyamatokról, eredményekről. A végbeszámolóban fel kell tüntetni a támogatási időszakban esetleg keletkezett sajtómegjelenések linkjét, vagy csatolni kell azok másolatát.

1. Ha Ösztöndíjas a végbeszámolót nem, vagy hiányosan készíti el, PCU egy alkalommal hiánypótlásra szólítja fel Ösztöndíjast, mely hiánypótlásra 10 munka nap áll Ösztöndíjas rendelkezésére.
2. Abban az esetben, ha Ösztöndíjas a 10.2. pont szerinti prezentációt és/vagy a 11. pont szrint végbeszámolót nem teljesíti, Ösztöndíjasnak a nem teljesített feladatonként 2 hónap, összesen max. 4 havi ösztöndíjat vissza kell fizetnie.
3. PCU a banki felhatalmazó levél visszavonásához a hozzájárulást csak azután adja ki, ha a 10 és 11 pontok szerinti prezentációk megtörténtek, a végbeszámoló beérkezett és azt a PCU Kuratóriuma elfogadta.

**KAPCSOLATTARTÁS**

1. Szerződő Felek a Szerződéssel kapcsolatos kommunikáció bonyolítására és nyilatkozatok megtételére az alábbi személyeket jelölik ki:

**PCU részéről:**

Név:

Telefon:

E-mail

**Ösztöndíjas részéről:**

Név:

Telefon:

E-mail

1. Szerződő Felek a kapcsolattartók személyében vagy fenti adataiban bekövetkezett minden változásról kötelesek egymást haladéktalanul írásban értesíteni.
2. A kapcsolattartók személyében vagy fenti adataiban bekövetkező változás nem minősül szerződésmódosításnak.

**SZERZŐDÉS KÖTELMEK, -MEGSZŰNÉSRE, -MÓDOSÍTÁSRA VONATKOZÓ RENDELKEZÉSEK**

1. PCU kezdeményezheti a szerződés azonnali hatállyal való megszüntetésére, ha a rendelkezésére álló adatok, tények, okiratok alapján kétséget kizáró módon megállapítható, hogy az Ösztöndíjas
	1. jogosulatlanul vette igénybe az ösztöndíjat;
	2. az ösztöndíjról szóló döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett a pályázat benyújtásakor.
	3. az 1.pontban megadott feladatokat nem, vagy neki felróható okokból nem ütemterv szerint hajtja végre
	4. ösztöndíj szerződés 10.1. pontjában foglaltak szerinti első prezentációt (munkaterv bemutatás) nem tartja meg,
2. Az Ösztöndíjas az ösztöndíjról írásban lemondhat. A lemondás kézhezvételét követően PCU haladéktalanul intézkedik az ösztöndíj folyósításának megszüntetéséről.
3. Az ösztöndíjról történt lemondás esetén jelen Szerződés a lemondás kézhezvételével megszűnik.
4. Az ösztöndíjszerződés bármely okból történő felmondása az Ösztöndíjasnál beszámolási kötelezettséget keletkeztet. Ha az ösztöndíjszerződés az 1.pontban vállalt feladat teljesítése előtt szűnt meg, PCU időarányosan megvizsgálhatja az Ösztöndíjas által végzett tevékenységeket és visszakövetelheti Ösztöndíjastól időarányosan az el nem végzett feladatokra kifizetett ösztöndíjat.
5. Felek jelen Szerződést közös megegyezéssel, írásban módosíthatják.

**VEGYES RENDELKEZÉSEK**

1. Szerzői jogok és felhasználói jogosultságok: Felek megállapodnak abban, hogy jelen Szerződés kapcsán létrejövő valamennyi szellemi alkotás Ösztöndíjast illeti meg.
2. Ösztöndíjasnak – a szerződés szerint – a létrehozott kulturális produktumon, eseményen, a kutatás vagy művészeti tevékenység során meg kell jelenítenie, mind szóban, mind írásban, hogy a megvalósítást a PCU ösztöndíja tette lehetővé.
3. Az Ösztöndíjas hozzájárul a prezentációiban és a beszámolóiban beküldött képeinek felhasználásához kifejezetten a PCU feladatainak bemutatásával kapcsolatosan: online felületeken. Esetleges nyomtatásban való felhasználás esetén PCU megkeresheti Ösztöndíjast további felhasználás kérése végett.
4. Ösztöndíjas a jelen Szerződés aláírásával kijelenti, hogy az ösztöndíj kifizetésének feltételeit, valamint jelen Szerződés tartalmát – különös tekintettel az Ösztöndíjas által vállalt kötelezettségekre – megismerte és megértette.
5. Jelen Szerződés a felek által történő aláírás napján lép hatályba.
6. Jelen Szerződés 3 db egymással szó szerint megegyező példányban készült. A Szerződés 2 db eredeti példánya a Pro Cultura Urbis Közalapítványt, 1 db eredeti példánya az Ösztöndíjast illeti meg.

Jelen Szerződést a felek átolvasás után, mint akaratukkal mindenben megegyezőt, jóváhagyólag írták alá.

|  |  |
| --- | --- |
| Budapest, 2025. ……………………….…………………………………………………Pro Cultura Urbis KözalapítványNyáry Krisztián Tamáskuratóriumi elnök | Budapest, 2025. ……………………….……………………………………………..névösztöndíjas |

Ösztöndíj szerződés 1. sz. melléklete

**PÁLYÁZATI DOKUMENTÁCIÓ**

Ösztöndíj szerződés 2. sz. melléklete

**FELHATALMAZÓ LEVÉL**

Tisztelt

…………………………………………

…………………………………………

(számlavezető pénzintézet neve, címe)

Megbízom Önöket az alább megjelölt fizetési számlánk terhére Kedvezményezett által benyújtandó beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése:  |   |
| Felhatalmazással érintett fizetési számlájának pénzforgalmi jelzőszáma:  |   |
| Kedvezményezett neve:  | Pro Culture Urbis Közalapítvány |
| Kedvezményezett fizetési számlájának pénzforgalmi jelzőszáma: | 11784009-15490012 |

A felhatalmazás időtartama a szerződéskötés napjától visszavonásig.

A beszedési megbízáshoz csatolni kell a kedvezményezettel kötött Támogatási Szerződés hiteles másolatát.

További feltételek:

1. beszedési megbízásonkénti értékhatár: a támogatás összege ……………………. Ft
2. a benyújtás időpontja: a Támogatási Szerződésben meghatározott elszámolási határidő lejártát követő 20. munkanaptól.
3. fedezethiány esetén a sorba állítás időtartama legfeljebb: 35 nap
4. a felhatalmazás a felhatalmazó levél időtartama alatt csak a Kedvezményezett írásbeli hozzájárulásával vonható vissza

Kelt: Budapest, .......... év ............... hó ... nap

............................................ Fizető fél számlatulajdonos

A fentieket, mint a Fizető fél számlatulajdonos számlavezető hitelintézete, nyilvántartásba vettük.

Kelt,……………………………………….., …….év, ………………………….hó, ………nap.

 ………………………………

Számlavezető pénzintézet